גולדפראפ

גוֹלדפראפּ (באנגלית: Goldfrapp) הוא צמד אנגלי, העושה מוזיקה אלקטרונית. ההרכב נוסד בלונדון, וכולל את אליסון גולדפראפ (Alison Goldfrapp), שירה וסינתיסייזר, ואת ויל גרגורי (Will Gregory), סינתיסייזר. אליסון גולדפראפ (ילידת 1966) החלה את הקריירה המוזיקלית שלה בתחילת שנות ה-90 כזמרת אורחת עם ההרכב האלקטרוני "אורביטל" ואמן הטריפ-הופ טריקי. בשנת 1999 היא הכירה את המלחין ויל גרגורי (יליד 1959), שבמהלך שנות ה-80 וה-90, ניגן בין היתר עם "Tears For Fears", פיטר גבריאל, "הקיור", טורי איימוס ו"פורטיסהד". כעבור כמה חודשים הם החליטו להקים הרכב מוזיקלי והחלו להופיע תחת שם משפחתה של אליסון. באוגוסט אותה שנה, חתם הצמד על חוזה הקלטות עם חברת "Mute Records" הלונדונית. בספטמבר 1999 החלו ההקלטות לאלבום הבכורה "Felt Mountain", שנערכו בבקתה שכורה באזור הכפר של וילטשייר. האלבום יצא בספטמבר 2000 והוא מושפע ממגוון סגנונות מוזיקליים, כגון קברט, פולק ואלקטרוני. בשנת 2001 היה האלבום ברשימת המועמדים ל"פרס מרקיורי", המוענק מדי שנה לאלבום הטוב של השנה שעברה בבריטניה. לצורך קידום האלבום, יצא ההרכב לסיבוב הופעות בבריטניה, אירופה וצפון אמריקה, כשהוא "מחמם" את הלהקות האלטרנטיביות של ניק קייב ("Nick Cave and the Bad Seeds") ו-"The Doves". למרות מורכבות העיבודים באלבום, ההרכב כלל (בנוסף לצמד גולדפראפ-גרגורי) את הכנר דייוויד רוסי, המתופף רואן אוליבר והקלידן אנדי דייוויס בלבד. באפריל 2003 יצא האלבום "Black Cherry", שהוקלט בבאת' ומתמקד יותר מקודמו במוזיקת דאנס וסאונד בהשראת הגלאם רוק. ב-2004 יצאה הלהקה למסע הופעות באוסטרליה, יפן, אירופה וצפון אמריקה, כמופע הפותח של להקת דוראן דוראן. באוגוסט 2005 יצא האלבום "Supernature". הוא כולל בעיקר מוזיקת פופ ודאנס, אך לראשונה בתולדות הלהקה, נעשה בו שימוש בגיטרה חשמלית, בשיר "Ooh La La" (אנ'). האלבום היה מועמד לפרס הגראמי בקטגוריה "האלבום הדאנס\אלקטרוני הטוב ביותר" לשנת 2007 והשיר "Ooh La La" היה מועמד לפרס "הקלטת הדאנס הטובה ביותר". בסוף 2006 החלו כתיבתו והקלטתו של האלבום "Seventh Tree" בבאת'. הוא יצא בפברואר 2008 ומציג צליל "חם" ו"עדין" יותר, משולב במוזיקת אווירה (אמביינט). במרץ 2010 יצא האלבום "Head First", בו ניכרת השפעה של פופ משנות ה-80. האלבום היה מועמד לפרס גראמי בקטגוריה "האלבום הדאנס/אלקטרוני הטוב ביותר" לשנת 2010 והשיר "Rocket" (אנ') היה מועמד לפרס "הקלטת הדאנס הטובה ביותר". ב-6 בספטמבר 2013 יצא האלבום "Tales of Us". הקלטתו החלה כבר באפריל 2011, באולפן הלהקה באזור כפרי באנגליה והמיקסים נערכו בלונדון. ב-31 במרץ 2017 יצא האלבום השביעי, "Silver Eye", שהוקלט בין יולי 2015 לדצמבר 2016 בדאלאס ובלונדון ויצא בחברת "מיוט רקורדס" (אנ'). בגרסת הרמיקס של השיר "Ocean"‏ (אנ') מתארח סולן דפש מוד, דייב גהאן. האלבום זכה לביקורות חיוביות מצד המבקרים המוזיקליים. שירי הלהקה Annabel ו-Human משמשים כנעימת הפתיחה של שתי העונות הראשונות של הסדרה הצרפתית "הסוכנות". 2000: Felt Mountain (אנ') 2003: Black Cherry (אנ') 2005: Supernature (אנ') 2008: Seventh Tree (אנ') 2010: Head First (אנ') 2013: Tales of Us (אנ') 2017: Silver Eye (אנ') 2005: Live 2005 2008: iTunes Originals 2006: We Are Glitter 2012: The Singles 2004: Wonderful Electric: Live in London 2006: Ride a White Horse: Live in London E.P. 2006: Live Session EP 2010: iTunes Festival: London 2010 2003–2004: Black Cherry Tour 2005–2006: Supernature World Tour 2008–2009: Seventh Tree Tour 2010: Head First World Tour 2013–2014: Tales of Us Tour אתר האינטרנט הרשמי של גולדפראפ (באנגלית) גולדפראפ, ברשת החברתית פייסבוק גולדפראפ, ברשת החברתית אקס (טוויטר) גולדפראפ, ברשת החברתית אינסטגרם גולדפראפ, סרטונים בערוץ היוטיוב גולדפראפ, במסד הנתונים הקולנועיים IMDb (באנגלית) גולדפראפ, באתר אפל מיוזיק (באנגלית) גולדפראפ, באתר ספוטיפיי גולדפראפ, באתר סאונדקלאוד (באנגלית) גולדפראפ, באתר Last.fm (באנגלית) גולדפראפ, באתר AllMusic (באנגלית) גולדפראפ, באתר MusicBrainz (באנגלית) גולדפראפ, באתר דיזר גולדפראפ, באתר Discogs (באנגלית) גולדפראפ, באתר Songkick (באנגלית) גולדפראפ, באתר Genius גולדפראפ, באתר SecondHandSongs גולדפראפ, באתר MOOMA (בארכיון האינטרנט) גולדפראפ, באתר בילבורד (באנגלית) גולדפראפ, באתר טיידל (באנגלית) גודלדפראפ - האתר הרשמי תמונות של אליסון גולדפראפ, באתר וואלה ינון רויכמן, דברים זזים, באתר ynet, 22 ביולי 2003 - סופר סקסי אליסון ינון רויכמן, דברים זזים, באתר ynet, 27 באוקטובר 2003 - קליפ השבוע גידי אביבי, שוב הדיסקו כאן, באתר הארץ, 2 בספטמבר 2005 שרון מולדאבי, מענג וחושני, באתר ynet, 6 בספטמבר 2005 שרון מולדאבי, ‏הכול זהב, באתר גלובס, 20 בפברואר 2008 עידו שי, יושבים בבית קפה, באתר nana10‏, 24 במרץ 2008 עינב שיף‏, גולדפראפ מלחינים את ג'ון לנון, באתר וואלה, 23 בספטמבר 2009 ניב הדס, עכבר העיר אונליין, הקרב הסופי של גולדפראפ, באתר הארץ, 27 באפריל 2010 דפנה לוסטיג‏, פט שופ בויז באוסף מבריק, גולדרפאפ באוסף שמזכיר נשכחות: סקירת פופ, באתר וואלה, 25 בינואר 2012 משה קוטנר, "גולדפראפ" מדלגים בין רחבת הריקודים לבלדות אפלות, באתר הארץ, 4 במרץ 2012 Goldfrapp Announces 'Tales of Us' Album, באתר בילבורד, 11.6.2013. Goldfrapp reveal new album is coming, באתר thelineofbestfit.com‏, 1.2.2013.